Задача 1.

В един зоопарк имаме обитатели – животни. Всяко животно има определена храна, която приема (символен низ с произволна дължина) и начин, по който си я набавя (това се определя от коефициент за това, колко успешно може животното да си набави храна).

Животните биват горски, хищници и тревопасни.

Горските животни имат максимална надморска височина, на която живеят (цяло число).

Хищниците имат сила на захапка (реално число) и скорост на бягане (цяло число).

Тревопасните животни се характеризират с видове трева, която приемат (цяло число).

Мечката е хищник, който живее в гората. Всяка мечка си набавя храна като нейният коефициент се определя като произведението на силата на захапка и скоростта, разделено на надморската височина.

Сърната е тревопасно животно, обитаващо гората. Нейният коефициент за набавяне на храна се определя като разделим надморската височина на видовете трева, която може да приеме.

Един странен зоопарк има като обитатели само мечки и сърни. За него имаме метод, който ни позволява да добавяме нови животни и класация на 5-те животни, които имат най-висок коефициент за набавяне на храна. Реализирайте подходяща йерархия, която отговаря на описаната горе задача, спазвайки ООП принципите.