Задача 1.

Да се напише програма, която заделя динамичен масив от 10 указателя към точки в тримерното пространство с цели координати (клас Point3). Инициализира заделената памет (10 точки се четат от стандартния вход и се записват техните адреси в масива) и намира точките, към които сочат указателите на създадения масив, които са на най-малко и най-голямо разстояние от координатното начало.

Пояснение :

Създайте клас Point3 с 3 полета – 3-те координати, конструктор с подразбиращи се стойности и гетъри за полетата. Напишете външна функция , която по подадена точка намира разстоянието от нея до центъра на координатната система.

Задача 2. (За тази задача може да използвате решението си от миналото упражнение)

Да се дефинира клас BankAccount, определящ банкова сметка на клиент, състояща се от : има на клиента (символен низ), номер на банкова сметка (символен низ) и налична сума на клиента (реално число). Името на клиента и номерът на банковата му сметка да се реализират в динамичната памет, като за всяка от тях се отдели толкова памет, колкото е необходимо. Класът да притежава методи, чрез които може да :

* Създава банкова сметка
* Извежда на екрана банкова сметка
* Внася пари в банкова сметка
* Тегли пари от банкова сметка

Да се дефинира главна функция, която създава две банкови сметки, извежда информацията в сметките , внася сума в едната сметка и тегли сума от другата сметка.

Пояснение :

За класа BankAccount създайте default-ен конструктор с подразбиращи се стойности, copy конструктор, оператор =, деструктор (където ще изтриете динамично заделената памет)